दुड़गा में करंट से 3 भाइयों की मौत
जिले के पामगढ़ थाना क्षेत्र के दुड़गा गांव में नाले में करंट लगाकर मछली पकडने के चक्कर में एक ही परिवार के तीन लोगों की मौत हो गई। तीनों मृतक सगे भाई बताए जा रहे हैं। सूचना मिलते ही पुलिस तत्काल घटना स्थल पर पहुंच गई और शव को कब्जे में लेकर पोस्ट मार्टम के लिए भेज दिया है।
ऐसे हुआ हादसा:
पुलिस से मिली जानकारी के मुताबिक ये लोग रोज की तरह नाले में करंट लगाकर मछली पकड़ते थे। आज सुबह जब इन्होंने पानी में तार डाले तो पानी में करंट फैल गया। उसकी चपेट में तीनों लोग आ गए. जिससे तीनों की मौके पर मौत हो गई। इसकी सूचना जब पामगढ़ पुलिस को दिया गया तो पुलिस मौके में पहुंचकर तीनों लोगों को ग्रामीणों की मदद से मृतकों को नाला से बाहर निकली।
मरने वालों में राम कुसुम कश्यप, धनंजय कश्यप, पुष्पेंद्र कश्यप शामिल हंै।ये तीनों सगे भाई बताए जा रहे हैं। पुलिस तीनों लाशों का पंचनामा तैयार कर उनको पोस्ट मार्टम को लिए भेज दिया है। वहीं पूरे मामले की तहकीकात में जुट गई है। दीपावली के दिन एक ही परिवार के 3 चरागों के बुझने से इलाके में शोक का माहौल है।
#3 भाइयों की मौत #करंट से #दुड़गा में